ועדת הכנסת, כנסת 20, פרוטוקול מספר 75, 2015-12-01 11:30

דוד ביטן: שלום לכולם, אני מתכבד לפתוח את הדיון.

ניסן סלומינסקי: אני מבקש לא להעלות את זה לדיון.

<קריאות: - - -

מיקי רוזנטל: הבקשה היא שלי, ואני רוצה שזה יוצבע, מה זאת אומרת?

דוד ביטן: קודם כל, אני קובע אם יהיה דיון או לא, או שתהיה הצבעה או לא.

דב חנין: אבל אתה הזמנת אותנו.

דב חנין: באמצע דיון מהיר.

יעל גרמן: הזמנתם אותנו ל-11 וחצי.

מיקי רוזנטל: זה מה שאמרתי.

דב חנין: שוברים את כל סדרי העבודה בכנסת, עושים פה מחטף.

מיכל רוזין: אפשר להבין למה נדחה?

מיכל רוזין: אולי שיבהירו לנו.

דוד ביטן: טוב, רבותי, אני מתחיל עם ערעור נשיאות הכנסת - - -

מיכל רוזין: רגע, אולי תסביר - - -

דוד ביטן: יש נושא קודם.

מיכל רוזין: הבנתי, אבל אתה יכול להגיד על הנושא הבא, כדי שאנשים יידעו אם להישאר פה, או ללכת?

דוד ביטן: פעם בכמה ישיבות יש עניין שתהיי פה, אז זהו, מה הבעיה?

דוד ביטן: תיכף.

מיכל רוזין: אבל עומד חבר כנסת סלומינסקי ואומר שלא יהיה דיון.

מיכל רוזין: אז בוא נבין.

דוד ביטן: חבר הכנסת סלומינסקי לא קובע אם יהיה דיון או לא.

דוד ביטן: אצלו בוועדה הוא קובע, וגם שם - - -

יעל גרמן: לכן אנחנו שואלים אותך אם יהיה דיון.

דוד ביטן: אני תיכף אדע, אני עוד לא יודע, עוד לא החלטתי.

יעל גרמן: הוזמנו ל - - -

<קריאות: - - -

דוד ביטן: אני לא יודע, חבר'ה, לא נכנסתי לזה, באתי ישר.

דוד ביטן: אני עכשיו מתחיל את הדיון, ואני אסתכל על זה.

באסל גטאס: הוא בא עם מצב רוח קרבי.

דוד ביטן: מי הגיש את הערעור?

באסל גטאס: אני הגשתי עם מיכל.

דוד ביטן: פעמיים אישרתי לך את הערעור, אתה יודע את זה.

דוד ביטן: פעם אחת אישרתי וחטפתי מראש הממשלה, אבל אישרתי.

דוד ביטן: אבל כל פעם אתה מגיש ערעור?

באסל גטאס: אל"ף, בוא נסכים אם המשחק מכור מראש, וכל פעם הקואליציה מצביעה בלי שיקול דעת, אז על מה כל העבודה הפרלמנטרית?

באסל גטאס: אנחנו מגישים, הגשנו, חברי כנסת מהקואליציה ומהאופוזיציה, בנושא - - -

נורית קורן: דוד, תהיה מרוכז רגע.

באסל גטאס: שוב אני אומר:

באסל גטאס: אם המשחק מכור מראש, וברור ש- - -

דוד ביטן: לא, אתה יודע שלא.

דוד ביטן: בנושא הזה של ערעורים הוא לא מכור מראש.

באסל גטאס: לכן, בדיוק.

באסל גטאס: ההצעה הוגשה, הצטרפו חברי כנסת מהקואליציה, ומהאופוזיציה.

דוד ביטן: על מה ההצעה לסדר?

באסל גטאס: הצעה דחופה על המצב המדיני.

באסל גטאס: ביקור קרי באזור.

דוד ביטן: מה דחוף פה?

דוד ביטן: הוא בא 20 פעם בשבוע.

דוד ביטן: זה לא דחוף.

דוד ביטן: כל פעם שהוא יבוא נאשר הצעה לסדר?

באסל גטאס: אם זה לא דחוף, אם העניין המדיני לא דחוף, כשאתה בא ואומר כל יום בכנסת, ומנגח, אפילו, שיש מצב שבו אנשים נהרגים כל יום, מצב מתוח - -

דוד ביטן: זה לא מדיני, זה ביטחוני.

באסל גטאס: - - ובא מזכיר המדינה של ארצות הברית לארץ, וזה לא מביא את הכנסת לדיון מדיני, שבועות רצופים, אין.

באסל גטאס: הכנסת לא דנה בעניין המדיני.

באסל גטאס: שבועיים רצוף כל ההצעות נדחות.

באסל גטאס: אז אני מבין שיש - - - , נורית, סגנית היושב ראש, גם הצטרפה, סמוטריץ' ואני - - -

דוד ביטן: אני רוצה להבהיר את המדיניות שלנו לעניין הערעורים האלה.

דוד ביטן: קודם כל, הוועדה היא ועדה מעין שיפוטית בעניין הזה, כי היא ערכאת ערעור להחלטת הנשיאות, והנשיאות כוללת את כל הסיעות, כולל את הסיעה שלך.

דוד ביטן: אולי הוא לא היה בדיון הפעם, אני לא יודע - - -

נורית קורן: הוא לא היה, הוא לא היה.

דוד ביטן: אז זה חמש הצעות שהן מעבר לדיונים של הסיעות עצמן.

דוד ביטן: אז קודם כול יש שתי שאלות שאנחנו צריכים לשאול: למה אתה לא יכול, ורוזין, וכולם, לעשות שימוש במכסה של הסיעה?

דוד ביטן: דבר שני, מה הדחיפות של ההצעה, אתם יודעים מה?

דוד ביטן: ודבר שלישי, שאני מסתכל – זה מה ההצעות שכן אושרו.

מיכל רוזין: בדיוק.

מיכל רוזין: בוא נדבר על ההצעות שכן אושרו.

דוד ביטן: אז קודם כל, לפני שאני אגיד את דעתי, נשמע את דעת הנשיאות.

באסל גטאס: אולי מיכל גם תיתן - - -

דוד ביטן: הגשת ערעור?

מיכל רוזין: לא.

מיכל רוזין: אבל הייתי חלק מההצעה לסדר.

מיכל רוזין: למה אני לא יכולה לדבר?

דוד ביטן: זו לא תכנית "כבקשתך" פה.

דוד ביטן: יש את המערער ויש את התשובה של הנשיאות.

דוד ביטן: בבקשה.

מיכל רוזין: אבל אחר כך אוכל להעיר הערה, בבקשה?

דוד ביטן: אולי כן.

דוד ביטן: זה לא דיון כללי.

דוד ביטן: אני אתן לך, אולי.

דוד ביטן: רק בגלל שזה את.

באסל גטאס: שאלת על הדחיפות.

באסל גטאס: חלק מההצעה מתייחס גם לבקשת נתניהו מהקהילה הבינלאומית להכיר בבנייה בהתנחלויות, בגושי ההתנחלויות, כתנאי ל - - - אבל זה משהו שיש בו פן של דחוף.

דוד ביטן: - - - אם זה היה דחוף - - -

באסל גטאס: אז שום דבר לא דחוף.

דוד ביטן: מה, יפסיקו את ההתנחלויות?

דוד ביטן: מה, יפנו אותן?

באסל גטאס: אתה יודע מה?

באסל גטאס: בוא נראה מה דחוף יותר, שאושר.

נורית קורן: הנשיאות יושבת ומחליטה מה הנושאים שיעלו על סדר היום במליאה.

נורית קורן: והוחלט הפעם הזאת לקחת כמה נושאים שהיו חשובים והם פשוט יותר רלבנטיים לשבוע הזה, ולכן זה מה שהוחלט.

נורית קורן: נכון, אני רשומה גם בהצעת הסדר הזאת, אני הייתי בדעת מיעוט.

נורית קורן: ביקשתי לקחת בחשבון את ההצעה, אבל אתה יודע דמוקרטיה, ככה זה מוחלט.

באסל גטאס: מה ההצעות שאושרו?

דוד ביטן: דוח ה-OECD על הישגים נמוכים של תלמידים בישראל - לדעתי לא דחוף, אפשר תמיד לדון בזה גם עוד חודש.

נורית קורן: אבל בהקשר הזה, שזה רלבנטי לעכשיו.

נורית קורן: כשהנשיאות שוקלת דברים היא שוקלת גם שהם יידונו במליאה כי יש להם רלבנטיות לאותו שבוע.

נורית קורן: אחר כך הם כבר לא כל כך רלבנטיים.

מיכל רוזין: משפט המפתח, רלבנטיות.

<קריאות: - - -

דוד ביטן: נושא שני - מוכנות ישראל לוועידת האקלים בפריז.

דוד ביטן: זה די דחוף.

מיכל רוזין: רלבנטי להשבוע.

דוד ביטן: שלישי – הכרזת ההסתדרות על סכסוך עבודה במגזר הציבורי, זה גם כן דחוף, אין שאלה.

דוד ביטן: קשיים ברפורמה בשירות הציבורי – זה ככה-ככה, הייתי אומר.

נורית קורן: אתה יודע למה?

נורית קורן: ההסבר של הנשיאות - החלטת ממשלה עכשיו הולכת להפסיק את הרפורמה, ולכן חשוב עכשיו כן לדון בזה, כדי שהממשלה לא תפסיק את הרפורמה.

נורית קורן: זה עולה על סדר היום של הממשלה.

דוד ביטן: אז זו תשובה נכונה.

באסל גטאס: אבל יש משהו מדיני דחוף?

דוד ביטן: המלצתו המתגבשת של מנכ"ל משרד ראש הממשלה להשאיר את הטיפול בצער בעלי חיים בידי משרד החקלאות ולא בידי המשרד להגנת הסביבה.

דוד ביטן: יש דחיפות?

דוד ביטן: אני אגיד לך במה – בעצם העובדה שעכשיו הוא מגבש את ההחלטה, הוא צריך לשמוע את הכנסת.

דוד ביטן: אז בוא נגיד שהדבר היחידי שהוא לא דחוף זה דוח ה- OECD.

באסל גטאס: - - - שום דבר מדיני.

דוד ביטן: זה לא שייך.

דוד ביטן: לא חייבים כל שבוע שיהיה מדיני.

דוד ביטן: אם הייתם רוצים באמת דיון אמיתי, לגופו של עניין, בלי קואליציה-אופוזיציה, אתם ראיתם ש-4 מתוך ההצעות הדחופות, הן יותר דחופות מההצעה שלך.

דוד ביטן: נתחיל מזה.

דוד ביטן: עכשיו יש לנו את ה-OECD ואותך.

דוד ביטן: קרי מגיע - - - עכשיו הוא לא מגיע, כי הוא לא אוהב את ראש הממשלה כל כך, הם לא מסתדרים.

דב חנין: הזדמנות אחרונה היתה לדון בזה, כי הוא לא יגיע יותר.

דוד ביטן: אבל הוא מגיע כל הזמן, - - - דן על הנושאים.

דוד ביטן: אז מה, כל פעם שהוא יטוס לפה ניתן הצעה לסדר?

דוד ביטן: נראה לך?

מיכל רוזין: אני רוצה את רשות הדיבור שהובטחה לי.

דוד ביטן: את יודעת שאני לא חייב לתת לך.

מיכל רוזין: אתה לא חייב לתת לי, אבל אני חושבת שזה נושא ראוי.

באסל גטאס: מה אתה מדבר, על מי?

באסל גטאס: הוא תייר?

באסל גטאס: תגיד לי, הוא תייר?

דוד ביטן: הוא כמו תייר, הוא מסתובב.

דוד ביטן: ראית תוצאות?

דוד ביטן: התוצאה היחידה שהוא עשה זה ההסכם עם איראן.

באסל גטאס: זו גם טענה לדיון.

באסל גטאס: אולי נמנע ממנו לבוא לבקר בארץ?

מיכל רוזין: אני רוצה להגיד שלוש טענות חשובות בהקשר הזה, כי באמת, הערעור הזה בא אחרי תסכול מזה זמן.

מיכל רוזין: אני בכנסת הרבה לפני שהייתי חברת כנסת.

מיכל רוזין: למעלה מ-20 שנה אני פה, ואני עבדתי עם חברי כנסת ועם שרים.

מיכל רוזין: לא היה שבוע בכנסת, אני אומרת לך את זה, ואפשר לבדוק את זה, בעבר – לא היה, כמעט ולא היה שבוע בכנסת, ואולי הוותיקים פה יעמידו אותי על טעותי או על צדקתי.

מיכל רוזין: לא היה שלא היה דיון שהיה דיון מדיני, בוודאי כאשר - - -

דוד ביטן: מה עם המכסות של הסיעות?

מיכל רוזין: תן לי בבקשה לטעון שלוש טענות קצרות, ברורות, ענייניות.

מיכל רוזין: לא היה שלא היה במליאת הכנסת, מכיוון כפי שאתה גם יודע, בוועדות הכנסת שיכולות, כל אחת מהן, לדון בדיונים דחופים בנושאים האלה שכבר קראת, שכן אושרו, לא היא במליאת הכנסת שזה המקום המרכזי בו מתקיימים דיונים מדיניים, חוץ מאשר בוועדת החוץ והביטחון, ששם כמעט ואין דיונים מדיניים, אבל זו ועדה סגורה שרוב חברי הכנסת אינם יכולים להיות שותפים לדיונים בה.

מיכל רוזין: לכן, כמעט ולא היה שבוע במהלך השנים שלא היה דיון מדיני במליאת הכנסת.

מיכל רוזין: בוודאי, חבר הכנסת ביטן, אני ממש רוצה את הקשב שלך, אני לא מדברת רק לשם הדיבור.

מיכל רוזין: אני סומכת על שיקול הדעת שלך ואני חושבת שאתה יכול גם לשקול לפעמים שיקולים שהם לא רק אופוזיציה-קואליציה, על מנת להבין - - -

דוד ביטן: בסדר.

דוד ביטן: עשיתי את זה כמה פעמים.

מיכל רוזין: דרך אגב, גם הצטרף להצעה הזו חבר הכנסת סמוטריץ, מהצד השני.

מיכל רוזין: זה לא עניין של ימין-שמאל.

נורית קורן: גם אני בהצעה הזו.

באסל גטאס: אבל את לא נחשבת בצד השני.

מיכל רוזין: אני מבקשת להגיד שלוש טענות.

מיכל רוזין: למה?

מיכל רוזין: כי הייאוש פשה בקרבנו.

מיכל רוזין: זו הסיבה, חבר הכנסת ביטן, ואני אסביר.

מיכל רוזין: מכיוון ששבוע אחרי שבוע, חבר כנסת זה או אחר מגיש הצעה לסדר, מדינית, ושבוע אחר שבוע ההצעה הזו נדחית.

מיכל רוזין: מזה ארבעה שבועות לא היה דיון מדיני במליאת הכנסת.

מיכל רוזין: יתרה מכך, אני אומרת שוב.

מיכל רוזין: כאשר מגיע לפה קרי, והוא לא מגיע כל שבוע, אני אשמח שתגיד לי מתי בפעם האחרונה הוא היה - ובוודאי כאשר כל הכותרות בעיתונים מדברים על דיבורים מדיניים לפה ולשם – זה לא משנה אם אנחנו בעד או נגד – מן הראוי להעלות את העניין במליאת הכנסת.

מיכל רוזין: העובדה שארבעה שבועות דוחה דיונים כאלה - -

דוד ביטן: את יודעת שהדיונים האלה ביום רביעי בלילה, אף אחד לא מקשיב להם.

מיכל רוזין: - - ומצד שני אתה מסתכל רק על השבוע הזה, אני מציעה לך להסתכל אחורה.

באסל גטאס: למה אתה מזלזל בכנסת?

דוד ביטן: - - -

מיכל רוזין: חבר הכנסת ביטן, אנא הקשב לי.

מיכל רוזין: תסתכל אחורה, מאשרים כל פעם מחדש.

מיכל רוזין: נורא קל לאשר על צער בעלי חיים, ועל חתולים, ואני בעד, ואני חושבת שזה נושאים חשובים בהחלט, ובהחלט – על גניבת כבשה מעדר, וכל מיני נושאים באמת הכי דחופים על סדר היום, אבל ביקור קרי ומשמעויות של מה שאומר ראש הממשלה ועתיד האזור שלנו לא כל כך דחופים בשביל לדון, השבוע.

מיכל רוזין: אז עם כל הכבוד, אם ההגדרה היא רלוונטיות לאותו שבוע, בוודאי שביקור קרי הוא כן רלוונטי לאותו שבוע.

מיכל רוזין: אם ההגדרה היא דחיפות הנושא, אז בוודאי שיש דחיפות, כאשר ראש הממשלה יוצא בהצהרות - - -

דוד ביטן: הוא כבר טס והוא נסע חזרה.

דוד ביטן: מה יש פה דחיפות?

דוד ביטן: הוא יבוא עוד פעם.

מיכל רוזין: סליחה, אני עכשיו לא פותחת בהצעה לסדר.

מיכל רוזין: אני יכולה להגיד לך מה יש דחיפות בזה, מבחינת התוכן, אבל לא נתת לי את האפשרות לפתוח פה.

מיכל רוזין: למה?

מיכל רוזין: כי אתה לא רוצה.

מיכל רוזין: אתה רוצה שהוא יבוא וייסע, וזה ישתתק ויהיה.

מיכל רוזין: אני מדברת פה - - -

דוד ביטן: את מדברת כבר שלוש דקות.

דוד ביטן: תעצרי, תעצרי בבקשה.

מיכל רוזין: סליחה.

מיכל רוזין: כללי הכנסת פה.

מיכל רוזין: אני, באמת, גם אם לא תקבל את הערעור הזה – אני חושבת שזו נורת אזהרה לנשיאות הכנסת שהנושאים מדי שבוע שהיא מקבלת הם נושאים הרבה פעמים – בוא נאמר, בשולי סדר היום, ולא בכותרות הראשיות, ולא מן הסתם כשזה קורה יש חשש שמליאת הכנסת תהיה מקום משמעותי לדיון ציבורי נוקב, אמיתי, ובכך אנחנו מביאים לזילות הכנסת.

דוד ביטן: רצית להגיד משהו, חבר הכנסת שטרן?

אלעזר שטרן: אדוני היושב ראש, הקשבתי לך אתמול בלילה.

אלעזר שטרן: באמת, אני מאמין לכל מילה שאתה אומר, ואתה דיברת, בין השאר, גם על כבודה של הכנסת.

אלעזר שטרן: אנחנו, כמו כל מקום עבודה, לפחות כמו כל מקום עבודה, אנחנו חרדים מזה מאוד.

אלעזר שטרן: מאוד.

אלעזר שטרן: אני חושב שמה שקרה - - -

דוד ביטן: יש לך את ההצעה לסדר?

דוד ביטן: מישהו יש לו את זה?

מיכל רוזין: אני יודעת.

מיכל רוזין: איפה חבר הכנסת סמוטריץ?

מיכל רוזין: גם סמוטריץ העלה.

אלעזר שטרן: אתה, אדוני היושב ראש, תלית את זה בעוד אלף שקל-פחות אלף שקל לחבר כנסת.

אלעזר שטרן: אני אומר לך, זה חשוב וזה באמת משפיע על המעמד שלנו, אבל זה הרבה הרבה מעבר לזה.

אלעזר שטרן: מה קרה פה היום בבוקר, בוועדת החוקה, וממשיך כאן, אני מוכרח להגיד לך, בזה שאני יושב פה.

אלעזר שטרן: אני אגיד לך מה עשו.

באסל גטאס: אתה רוצה שאני אקריא את ההצעה?

אלעזר שטרן: בין מה שעבר לקריאה ראשונה ובין מה שיושב ראש הוועדה שעומד כאן הביא לדיון, שמיים וארץ.

אלעזר שטרן: בסדר?

אלעזר שטרן: במילה פה ומילה שם.

אלעזר שטרן: בין מה שאנחנו באים לדיון ובין מה שחברי הקואליציה שלך באים לדיון.

אלעזר שטרן: עכשיו, אנחנו עולים משם לדיון על נושא חדש, פה.

אלעזר שטרן: אתה כיושב ראש אומר לנו שאתה עוד לא יודע מתי נדון בזה.

אלעזר שטרן: עכשיו אנחנו עולים, אני לא רוצה להגיד לך - - -

דוד ביטן: אתה מדבר על הנושא השני?

אלעזר שטרן: בכלל, שאני יושב פה- - -

מיכל רוזין: היה צריך להתחיל בדיון השני, כי כולם עסוקים בזה.

מיכל רוזין: אף אחד לא פנוי לדיון הזה ברצינות.

מיכל רוזין: בואו נחליף את הסדר, חברה'.

יעל גרמן: אבל הדיון השני לא יהיה, ולא רוצים לומר לך את זה.

דב חנין: זה לא - - -.

דב חנין: העלינו את הנושא כנושא חדש.

דב חנין: אבל אתה עושה מחטף.

מיקי רוזנטל: אבל זו לא החלטה שלך.

מיקי רוזנטל: נושא חדש ביקשו חברי הכנסת, ולא אתה.

מיקי רוזנטל: הוא יכול להחליט אם הוא רוצה לדון בזה או לא.

מיקי רוזנטל: אתה לא יכול להחליט על זה.

באסל גטאס: המצב המדיני, זה לא משהו שיכול - -

מיקי רוזנטל: אבל אתה לא יכול למשוך את זה.

מיקי רוזנטל: אתה יכול להגיד שאתה רוצה לדחות את זה, כי יש הנהלת קואליציה, זכותך להגיד את זה.

דוד ביטן: קראתי את ההצעה.

דוד ביטן: אין בהצעה הזאת שום דבר מיוחד או דחוף.

דוד ביטן: אתם רוצים לא להיות קואליציה-אופוזיציה?

דוד ביטן: הסתכלתי על ההצעה, אני מוכן שיקראו אותה, אפילו.

דוד ביטן: אין בה שום דבר.

דוד ביטן: יש בה עוד פעם - - -

<קריאה: אנשים נהרגים.

<קריאות: - - -

דוד ביטן: אתם רוצים שנאשר לכם את זה.

מיכל רוזין: - - -ענייני לגמרי.

דוד ביטן: אני אומר אין מצב.

דוד ביטן: מה שכן אני מוכן - - -

באסל גטאס: אני לא מבין איך אנשים יום ולילה - - -

דוד ביטן: אנחנו נדחה את הערעור הזה, מכיוון שאין בו שום דבר דחוף.

דוד ביטן: לצערי הרב גם ב OECD אין דבר דחוף אבל עדיין שיקול דעת הנשיאות בעניין הזה – אם שתי הצעות לא דחופות והיא צריכה לתת חמש, אז היא נתנה לאחד מהם.

דוד ביטן: אני לא יכול להיות במקום שיקול הדעת הזה.

דוד ביטן: מה שאני מציע, בהסכמה אפילו- שנדחה את ההצעה, וכשהוא הגיש הצעה דחופה, הלכתי נגד ראש הממשלה, ואישרתי אותה, והוא יודע את זה, וקיבלתי על הראש, כולל זה, ועמדתי על דעתי שאנחנו ועדה מעין שיפוטית, אנחנו נשקול את זה לגופו של עניין.

דוד ביטן: אני מציע שלא נאשר אבל נפנה לנשיאות ונבקש מהם שייקחו לתשומת לבם שהרבה זמן לא אושרו הצעות דחופות בנושא מדיני וביטחוני, ושיתנו קדימות לעניין הזה, זה הכל.

דוד ביטן: אם אתם מסכימים, נגמור את זה ככה.

דוד ביטן: אז שבוע הבא אולי תקבל.

באסל גטאס: מבטיח?

<קריאה: הוא לא יכול להבטיח.

מיכל רוזין: אבל אני בטוחה שבהגינותו, באסל, בפעם הבאה כשנבוא עם ערעור על הצעה לסדר מדינית, הוא יקבל את הערעור.

נורית קורן: חוץ מזה שאפשר, באמת, לנצל את זה בהצעה לסדר רגילה.

דוד ביטן: מי בעד הצעת היושב ראש?

דוד ביטן: בעד – רוב

דוד ביטן: הצעת היושב ראש בנוגע לערעור נתקבלה.

דוד ביטן: טוב, רבותי, אני מוריד את הנושא הזה מסדר היום כרגע.

דוד ביטן: <פניית יו"ר ועדת החוקה, חוק ומשפט בדבר טענת חריגה מגדר נושא הצעת חוק מעמדן של ההסתדרות הציונית העולמית ושל הסוכנות היהודית לארץ-ישראל (תיקון מס' 2) (מעמד החטיבה להתיישבות), התשע"ו-2015.

דוד ביטן: >

דוד ביטן: אנחנו עוברים לנושא הבא בסדר היום.

דב חנין: אי אפשר.

דב חנין: צריך להנחות את ועדת החוקה לעצור את המחטף שמתבצע כאן, כאשר בעצם מביאים לנו הצעת חוק חדשה לחלוטין, זה לא נושא חדש, זו הצעת חוק חדשה.

דב חנין: הם ממשיכים בדיון.

דוד ביטן: אני לא עושה כרגע דיון, אני אעשה מחר.

דוד ביטן: אני רציתי לעשות דיון בלי הצבעה.

דוד ביטן: אבל אוקיי, לא צריך.

דוד ביטן: אני דוחה את זה לזמן אחר.

דוד ביטן: לגבי מה שאתה אומר - אם אתה אומר שזו הצעת חוק חדשה - -

דב חנין: חדשה לגמרי.

דוד ביטן: - - אז אולי תפנה ליועץ המשפטי שיצהיר.

מיקי רוזנטל: זה סמכות של הוועדה.

דוד ביטן: אבל לגבי העניין הזה של לא להמשיך בדיון.

מיקי רוזנטל: עוצרים את הדיונים או לא עוצרים את הדיונים?

מיקי רוזנטל: אנחנו צריכים לדעת.

<קריאות: - - -

אוסאמה סעדי: מה לא עוצרים את הדיון חוזרים ל- - -

דב חנין: יש מפלגות שהן רק קישוט.

מיקי רוזנטל: הרעיון של נושא חדש נועד להפסיק את הדיון.

מיקי רוזנטל: ברגע שאתה דוחה את ההחלטה, שזו פררוגטיבה שלך, חייבים להפסיק את הדיון.

דוד ביטן: יש מחלוקת.

דוד ביטן: אולי בסוף אתם - - - חלק מחברי הקואליציה טוענים שאתם צודקים.

מיכל רוזין: לא הבנתי.

מיכל רוזין: הוא רצה את הדיון, קבע ישיבה של ועדת כנסת, עכשיו הוא מושך והוא חוזר לוועדת החוקה?

דב חנין: אני מבקש להביא את הנושא להצבעה.

מיקי רוזנטל: הרעיון של נושא חדש הוא כדי שלא יימשך הדיון.

מיקי רוזנטל: אם אתה - - - אז יש בעיה.

דוד ביטן: אני מוריד את זה, אבל רוצים להגיד לי למה לא להוריד.

ניסן סלומינסקי: הם פשוט מטעים אותך.

ניסן סלומינסקי: הנושא הזה נידון אצלנו ובדקו, כולל היועץ המשפטי לכנסת - - -

דוד ביטן: היא אומרת שאין בעיה.

ניסן סלומינסקי: אין בעיה, הנושא החדש צריך להיות נידון בסוף הדיון.

ניסן סלומינסקי: אפשר להמשיך את הדיון.

מיקי רוזנטל: לא היה ולא נברא.

מיקי רוזנטל: לא היה ולא נברא.

מיקי רוזנטל: מרגע שוועדת הכנסת התכנסה לדון - - - חדש או לא, צריך - - -

יעל גרמן: אני יכולה לדבר זכות דיבור?

דב חנין: כל המטרה היא למנוע דיוני סרק בכנסת.

דב חנין: הפרשנות שאומרת שאפשר להמשיך ל- - - היא פרשנות שמנותקת לחלוטין מכל המטרה של הרעיון של - - - .

דב חנין: המטרה היא למנוע בזבוז זמן של הכנסת.

סתיו שפיר: אני מבקשת הצעה לסדר.

דוד ביטן: לא, אין הצעה לסדר.

סתיו שפיר: מה זאת אומרת אין?

סתיו שפיר: אנחנו לא התחלנו אפילו את הדיון.

דוד ביטן: אין הצעה לסדר.

סתיו שפיר: אי אפשר להמשיך את הדיון בוועדת הכספים.

מיכל רוזין: אי אפשר לכנס ועדת כנסת על נושא - - -

סתיו שפיר: אתם שמים לב מה קורה בממשלה שלכם?

מיקי רוזנטל: אחרי שהתכנסה ועדת הכנסת לדון בנושא חדש, או שהיא דנה בזה - - -

דוד ביטן: את יכולה לבקש רשות דיבור - - - איפה הסדרנים?

דוד ביטן: תוציאו בבקשה את העוזרת שלה, עם הצילומים.

דוד ביטן: תוציאו אותה לגמרי.

דוד ביטן: את לא יכולה להתפרץ.

סתיו שפיר: אני מבקשת הצעה לסדר.

דוד ביטן: את יכולה לבקש רשות דיבור, לא להתפרץ.

דוד ביטן: תוציאו אותה, בבקשה.

<קריאות: - - -

אלעזר שטרן: גם אני רוצה לפני - - -

דב חנין: מה המטרה של נושא חדש?

דב חנין: זו השאלה.

אלעזר שטרן: אני אסביר לך מה - - -

מיכל רוזין: אבל אפשר חשוב שהיועץ המשפטי יקשיב לך.

אלעזר שטרן: הוא גם מנסה לאנוס אותו.

אלעזר שטרן: תבין.

מיקי רוזנטל: אני מציע שבמקום את החוק קחו צ'ק.

מיקי רוזנטל: למה אתם צריכים את החוק?

מיקי רוזנטל: קחו צ'ק, ישר.

מיקי רוזנטל: למה לבלבל את המוח?

מיכל רוזין: כי צ'ק הוא חד פעמי, מה אתה לא מבין?

מיכל רוזין: הם רוצים הרבה צ'קים.

מיקי רוזנטל: בממשלה הבאה הם ייקחו את זה במזומן.

אלעזר שטרן: אני רוצה רק להגיד לך באופן עקרוני מה הבעיה, ולמה זה קשור למה ש - - - שאתה אמרת.

אלעזר שטרן: יש פה הצעת חוק שעברה ועדת שרים ועברה קריאה ראשונה.

אלעזר שטרן: אליבא דכולי עלמא - - -

דוד ביטן: אבל אנחנו עושים דיון לגופו של עניין, ואני לא רוצה - - -

אלעזר שטרן: לא, לא דיברתי על התוכן.

אלעזר שטרן: לא מדבר.

דוד ביטן: נשאלת השאלה היחידה, השאלה היחידה שנשאלת – האם עצם העובדה שאני מוריד את זה מסדר היום ולא עושה הצבעה, האם ועדת החוקה יכולה להמשיך, או לא יכולה להמשיך.

דוד ביטן: זו השאלה.

מיכל רוזין: מה הנוהל של נושא חדש.

דוד ביטן: אל תיכנסו אתי לגופו של עניין.

אלעזר שטרן: תן לי להסביר לך מה אתה יכול לעצור.

אלעזר שטרן: מה שקרה, שהכנסת הצביעה בקריאה ראשונה על ועדת שרים וקיבלה את זה, וזה עבר.

אלעזר שטרן: בין מה שהכנסת קיבלה, לבין מה שאנחנו כאילו רוצים להמשיך דיון, בגלל שאתה לא מחליט יש הבדל של שמיים וארץ.

אלעזר שטרן: מה אנחנו עושים פה, בעצם זה שאתה לא מוכן להחליט על נושא חדש?

אלעזר שטרן: אני אומר לך, גם לטענת ח"כים מהקואליציה - -

יעל גרמן: בני בגין.

אלעזר שטרן: - - זה חוק אחר.

דוד ביטן: בוא נשמע את היועץ המשפטי.

אלעזר שטרן: רק לך אני אומר, במשפט האחרון – כיוון שאתה נמנע מלדון בזה - - -

דוד ביטן: הבנתי.

דוד ביטן: אז אני אשאל אותו שאלה ברורה.

דוד ביטן: בסדר?

דוד ביטן: האם לאור הטענה שנטענה, אופי הטענה, ולאור הטענה שלו, לא טענה כללית אלא טענה ספציפית, לנושא חדש – עצם זה שאני מקיים דיון היום, האם עד לקיום הדיון והחלטה בוועדה כזו ועדת החוקה צריכה להפסיק את הדיון בחוק עצמו?

ניסן סלומינסקי: מה החוק?

ניסן סלומינסקי: מה החוק?

יעל גרמן: בנוסח של סמוטריץ.

מיקי רוזנטל: בנוסח החדש.

דוד ביטן: רק לגבי השאלה – לא לגבי עצם הנושא החדש, אם הוא צודק או לא.

יעל גרמן: בנושא החדש.

דוד ביטן: אם יש את הטענה, לפי אופי הטענה, האם הם מחויבים להפסיק את הדיון או לא.

דוד ביטן: אני מוכן לקבל - - - אתה רוצה לחשוב על זה לפני זה?

דוד ביטן: הנה, הוא יגיד.

דוד ביטן: מה שהוא יגיד – נעשה, בסדר?

<קריאות: - - -

מיקי רוזנטל: אפשר לקיים דיון עקרוני, כללי.

דוד ביטן: אבל אמרתי במפורש – לפי אופי - - -

ניסן סלומינסקי: לפני הצבעה

<קריאות: לא, לא הצבעה.

מיקי רוזנטל: יש שתי שאלות שונות.

אוסאמה סעדי: דוד, סליחה.

אוסאמה סעדי: יש נוסח אנחנו לא יודעים על איזה נוסח - - -

ניסן סלומינסקי: מה זה קשור אליו?

אוסאמה סעדי: אין נוסח סמוטריץ - - -על מה אתה רוצה שנדון?

דוד ביטן: מספיק.

דוד ביטן: זה לא נושא שלי, אבל אני מוכן לסיים את העניין הזה.

אלעזר שטרן: אני רוצה לחלק את התשובה שלי לשני מישורים – המישור התקנוני והמישור הציבורי.

אלעזר שטרן: במישור התקנוני אני חוזר על הדברים שאמרתי קודם בוועדת החוקה – מסתבר, בוועדת חוקה, לפחות, הנוהג בדרך כלל היה שכאשר נטענת טענת נושא חדש אפשר להמשיך לדון בהצעת החוק, לא לסיים את הדיון אבל אפשר להמשיך בדיון כסדרו.

אלעזר שטרן: הסתבר, תוך כדי הדיון, ובעקבות פנייתו של חבר הכנסת גפני, שבוועדות הכנסת השונות יש, כנראה, נהגים שונים.

מיכל רוזין: גם בוועדה הזאת, עם היושב ראש הזה.

דוד ביטן: זה לא מדויק, כי בוועדת הכספים היו נושאים חדשים בתקציב והמשכת לדון.

<קריאה: לא נכון.

<קריאה: אף פעם לא.

<קריאה: כל פעם שנטענה טענת נושא חדש הופסק הדיון.

משה גפני: - - -

מיכל רוזין: וגם סלומינסקי עצר דיונים של ועדת החוקה וירדנו עליך, בנושא החוק הנורבגי ירדנו עליך חמש פעמים.

דוד ביטן: בגלל שזה אותם אנשים הפסקנו, לא לא בגלל - - -

ניסן סלומינסקי: קיבלנו את התשובה של היועץ המשפטי של הכנסת, שאמר שנכון שאין נוהל אחיד ולכן זה תלוי ביושב ראש.

מיכל רוזין: הוא אמר – אני צריך לכנס את היועצים המשפטיים, כי יש פה בעיה באחידות.

מיכל רוזין: יש פה בעיה.

ניסן סלומינסקי: אבל מה הוא אמר?

ניסן סלומינסקי: שזה תלוי כרגע ביושב ראש הוועדה, ויושב ראש הוועדה אמר שאפשר להמשיך את הדיון, לא יהיו שום הצבעות ושום דבר לפני שנדון פה.

אוסאמה סעדי: על מה נדון?

אוסאמה סעדי: על איזה נוסח - - - זה בדיוק העניין.

אוסאמה סעדי: זה שונה.

אוסאמה סעדי: דוד, זה שונה.

<בני בגין: יש נוסח אחד, כפי שאני התבטאתי למטה.

<בני בגין: הנוסח הוא הנוסח שירד לוועדה מהמליאה.

מיכל רוזין: אבל אם מחר בבוקר יש הצבעות, אז מתי נדון על הנוסח החדש?

יעל גרמן: - - - מקובל, אבל הוא לא רוצה לדון בזה.

<בני בגין: הוא כבר רוצה.

מיכל רוזין: אבל חבר הכנסת בגין, מה אם מחר בבוקר נקבעו הצבעות?

מיכל רוזין: מתי נקיים דיון על הסעיפים החדשים והנושאים החדשים?

מיכל רוזין: אתה אמרת הרגע - - -

זאב בנימין בגין: תגישו אותם כהסתייגויות.

מיכל רוזין: זה לא הסתייגות.

מיכל רוזין: המציע מביא, עם יושב ראש הוועדה סעיפים שלמים?

מיכל רוזין: הייעוץ המשפטי לממשלה מביא את הסעיפים, לא הסתייגות.

יעל גרמן: אבל לא שמענו את חוות הדעת עד הסוף.

מיכל רוזין: הוא לא הביא את זה כהסתייגות.

דוד ביטן: למה אי אפשר לשמוע את חוות הדעת?

ניסן סלומינסקי: - - -

יעל גרמן: אנחנו רוצים לשמוע את חוות הדעת המשפטית.

דוד ביטן: די, אני לא חייב לעשות את הדיון הזה.

דוד ביטן: אני יכול לעצור את הישיבה, והכל יהיה ועדת החוקה.

דוד ביטן: אבל אני מנסה לראות אם אתם צודקים, ואז נלך לקראתכם.

דוד ביטן: אם לא – אז לא.

אלעזר שטרן: אז כמו שאמרתי – במהלך הדיון, בעקבות הפניה של חבר הכנסת גפני, נערכה התייעצות עם המשנה ליועץ המשפטי, סיגל קוגוט, ועם היועץ המשפטי איל ינון, ההנחיה שלו, שאני קיבלתי ממנו, שמבחינה משפטית נקיה ועדת החוקה יכולה להמשיך בדיון בהצעת החוק שיש.

יעל גרמן: באיזו מהן?

יעל גרמן: באיזו גרסה?

<קריאות: רגע, רגע.

אלעזר שטרן: להמשיך לדון בהצעה, כולל בתיקונים.

אלעזר שטרן: אי אפשר לסיים את הדיון - -

דוד ביטן: בלי להצביע.

אלעזר שטרן: - - בלי להצביע אי אפשר לסיים את הדיון.

אלעזר שטרן: יש שאלה אחרת שזה שאלה במישור הציבורי, וזה לא התחום שלי, אתם צריכים להחליט בו – מה המשמעות של העובדה שהוועדה פה כונסה, שהעלו חברי הכנסת.

אלעזר שטרן: זה לא במישור המשפטי.

אלעזר שטרן: זה במישור הציבורי של הנראות - - -

אלעזר שטרן: - - -

מיקי רוזנטל: ברגע שהוועדה כונסה.

מיקי רוזנטל: אתה לא מתייחס לזה.

מיקי רוזנטל: הוועדה התכנסה לדון על נושא חדש.

דוד ביטן: מה שאני מציע.

דוד ביטן: אני מציע פתרון -משפטית, היועץ המשפטי אומר שאין שום בעיה.

דוד ביטן: אי אפשר להצביע אבל אין שום בעיה.

דוד ביטן: מה שאני מציע, אתה יכול לקבל את זה או לא – תכנס את ועדת החוקה, ותקיים הצבעה על עצם המשך הדיון.

מיכל רוזין: מה זה הדבר הזה?

ניסן סלומינסקי: יש לנו - - - שעה של דיון, נכון?

ניסן סלומינסקי: עד רבע ל- 13:00.

מיקי רוזנטל: אז למה אתה מתעקש?

מיקי רוזנטל: הרי אנחנו לא יודעים - - - זה לא בסדר .

מיקי רוזנטל: - - - שאנחנו רוצים לשמוע אותה.

דוד ביטן: הוא הרי לא יכול להצביע על שום דבר.

<קריאות: - - -

מיכל רוזין: מה זאת אומרת?

מיכל רוזין: מתי נדון על הסעיפים החדשים אם מחר בבוקר יש הצבעה?

מיכל רוזין: האם אתה דוחה את ההצבעות ממחר בבוקר?

<קריאות: - - -

ניסן סלומינסקי: יש לנו חצי שעה לשמוע לפחות את אותם - - -

מיקי רוזנטל: איזה חוק - - -

<קריאות: - - -

מיכל רוזין: האם אתה מבטל את ההצבעות של מחר בבוקר?

ניסן סלומינסקי: רבותיי, כל עוד לא יהיה כאן דיון - - -כל עוד לא היה דיון פה, בטח שלא תהיה הצבעה.

ניסן סלומינסקי: על מה אתם מדברים?

<קריאות: - - -

דוד ביטן: אני מודה לכם, אני נועל את הישיבה.